
enteric sclerosis, cor- Introduction. Mesenteric panniculitis is a rare medical condition. Its incidence is between 
ticosteroids. 0.16%-3.4%. The small number of cases of PM and the ignorance of its causes, pathogenesis 
and treatment significantly affect the prognosis of the disease. 
Materials and methods. An analysis of the literature and the case of patient R, aged 47, 
who is admitted in the Public Medico-Sanitary Institution, is presented. 
Results. Accusations: peri-umbilical pain, marked physical asthenia and significant weight 
loss. In the left abdominal flank, a tumor of 9.0x14.0 cm was palpated, soft as consistensy, 
elastic, sensitive to palpation, fixed to the deep planes. Clinical examination and abdominal 
CT examination led to the diagnosis of mesenteric panniculitis. Drug treatment with 
NSAIDs and corticosteroids had a favorable outcome, confirming the autoimmune etiology 
of PM. 
Conclusions. Mesenteric panniculitis is a rare pathology and its diagnosis is difficult to 
establish. The drug treatment with NSAIDs and corticosteroids can lead to good and last- 
ing clinical results. 


Cuvinte cheie: pa-  Introducere. Paniculita mezenterica (PM) reprezintd o patologie medicala rara. Incidenta 
niculita mezentericd, acestei maladii variazd intre 0,16%-3,4%. Numarul mic de cazuri atestat, etiologia incerta, 
sclerozd mezentericd, necunoasterea exhaustiva a patogeniei si a tratamentului PM, afecteazad semnificativ 
corticosteroizi. prognosticul bolii tn cauza 
Materiale si metode. Se prezintd o analiza a literaturii si cazul pacientului R, de 47 de ani, 
internat in Institutia Medico-Sanitard Publica. 
Rezultate. Acuze: dureri periombilicale, astenie fizicad accentuatd si pierdere ponderald 
semnificativd. In flancul abdominal stdng, se palpeazd o formatiune tumorald de 9,0x14,0 
cm, de consistenta moale, elasticd, sensibild la palpare, fixatd de planurile profunde. Exa- 
menul clinic obiectiv si examinarea CT abdominale au condus catre diagnosticul de panicu- 
lita mezenterica. Tratamentul medicamentos cu AINS si corticosteroizi a tnregistrat un 
rezultat favorabil, fapt care confirma etiologia autoimund a PM. 
Concluzii. Paniculita mezenteriacad este o patologie rard, al cdrei diagnostic este greu de 
stabilit. Tratamentul medicamentos AINS si corticosteroizi a contribit la inregistrarea unor 
rezultate clinice favorabile si de durata. 

PM - paniculita mezenterica; CT - tomografie computerizata; RMN - rezonanta magnetica nucleara; 
USG - ultrasonografie; AINS - antiinflamatoare nesteroidiene; IMC - indicele de masa corporala; 
FEGDS - fibroesofagoduodenoscopia; IMSP - institutia medico-sanitara publica; CA - antigen car- 
bohidrat; PSA - antigen specific prostatic; CEA - antigen carcionoembrionar; VSH - viteza de sedimen- 


tare a hematiilor. 


INTRODUCERE 


Paniculita mezenterica (PM) sau scleroza mezen- 
terica (SM) constituie o inflamatie a tesutului 
adipos, localizata in cavitatea abdominala, mai 
exact In cadrul mezenterului, cu alte cuvinte re- 
prezinta inflamatia mezenterului intestinal (1). 
In peste 90% dintre cazuri PM implica mezente- 
rul intestinului subtire, dar poate afecta uneori si 
mezenterul colonului sigmoid (2). Scleroza me- 
zenterica este o boala a adultilor de varsta mijlo- 
cie sau mai mare (cu un interval de varsta cu- 
prins intre 20 si 90 de ani) (3). Majoritatea stu- 
diilor indica faptul ca maladia pare sa fie cel 
putin de doua ori mai frecventa la barbati decat 
la femei. Paniculita mezenterica se atesta la 1 caz 
din 100.000 de populatie. Incidenta paniculitei 
mezenterice, conform studiilor lui Akram, consti- 
tuie 0,16%-3,4% (4). In practica mondiala au fost 
raportate aproximativ 359 de cazuri de PM (5). 
In Marea Britanie au fost diagnosticate doar 6 
cazuri, acestea constituind 2,8% din numarul 
total de cazuri, care sunt la momentul de fata 
descrise in lume (6). Se considera ca patologia 
este mai degraba subdiagnosticata. Totusi, in 
context mondial s-au inregistrat succese la capi- 
tolul diagnostic si criterii de diagnostic al acestei 
patologii. Determinarea PM poate fi descrisa cu 
exactitate gratie investigatiilor instrumentale, CT 
(tomografie computerizata) si RMN (rezonanta 
magnetica nucleara (7). Conform celor mentio- 
nate anterior, relevam ca rolul de baza in identi- 
ficarea si In stabilirea diagnosticului de PM (8) fl 
detine biopsia cutanata, care permite diferentie- 
rea paniculitei mezenterice de alte forme de pa- 
niculita si, de asemenea, determinarea procese- 
lor care se produc la nivel histologic in patogenia 
acestei boli. Desi PM a fost descrisa in premiera 
la inceputul secolului al XIX-lea, in lume nu exista 
informatii despre rezultatele pe termen lung ale 
tratamentului patologiei date (9, 10). Evolutia 
paniculitei mezenterice si cresterea numarului 
de cazuri inregistrate, precum si etiologia in- 
certa, necunoasterea exhaustiva a patogeniei si a 
metodelor de tratament afecteaza semnificativ 
prognosticul bolii (11). 


PREZENTAREA CAZULUI 


Pacientul R. de 47 de ani, sex M, casatorit, sofer 
de cursa lunga, s-a internat in sectia terapie a 
Institutiei Medico-Sanitare Publice de nivel re- 
publican, cu diagnosticul: ,,Pancreatita cronica 
recidivanta in acutizare. Insuficienta extrinseca, 
sindrom de maldigestie”. 


La internare, pacientul prezenta acuze de dureri 
permanente in epigastru si hipocondrul stang 
postprandial, precum si dureri periodice pe- 
riombilicale, cu caracter colicativ, independente 
de actul si caracterul alimentatiei, subfebrilitate 
- 37,5 °C, meteorism si garguiment postprandial, 
scaun instabil, de 3-4 ori/zi, neformat, slabiciune 
generala, fatigabilitate si inapetenta, pierdere 
ponderala. 


Istoricul bolii. Pacientul se considera bolnav de 
aprox. 5 ani, cand au survenit treptat dureri in 
regiunea epigastrica si in hipocondrul stang, 
postprandial. Initial durerile erau ocazionale, 
apoi au devenit permanente. A solicitat asistenta 
medicala si a fost diagnosticat cu pancreatita 
cronica, administrandu-i-se tratament ambula- 
tor. Tratament cu AINS (dexketoprofen) si en- 
zime pancreatice (pancreatin). Starea s-a acu- 
tizat de aproximativ 5-6 luni, cand au aparut 
dureri colicative in regiunea periombilicala, in- 
diferent de alimentatie, insotite de subfebrilitate 
37,1-37,5°C, fatigabilitate. Cel mai evident simp- 
tom a fost pierderea ponderala neintentionata 
(cca 6 kg timp de 6 luni). Atunci pacientul a 
hotarat sa se adreseze unui gastroenterolog din 
cadrul institutiei noastre. 


Anamneza. Pacientul lucreaza ca sofer de cursa 
lunga, aflandu-se in deplasari de durata (1 luna - 
5 luni), mereu in pozitie sezanda, mese dezordo- 
nate, afirma ca existau zile cand putea sa nu 
manance nimic. 


Inspectia general. Starea generala a bolnavului - 
satisfacatoare. Constiinta: clara, pacientul este 
flexibil in orientare si gandire. Pozitia 
bolnavului: activa, spre searad oboseste mai 
repede. Conformatia corpului: greutatea - 109 
kg, Indltimea - 177 cm, IMC (indicele de masa 
corporala) - 34,8. Tesut adipos: repartizat neuni- 
form, cu predominare fn regiunea abdominala. 

Examenul sistemului respirator si cardiovascular. 
Concluzie: fara particularitati. 


Examenul sistemului digestiv. Limba saburala, cu 
depuneri albe. Abdomenul simetric, mobil, cu 
miscari respiratorii, la palpare este moale, dure- 
ros in epigastru, mezogastru si in hipocondrului 
stang. S-au identificat puncte dolore Desjardins 
si Gubergrit. De asemenea, se constata durere la 
palpare in mezogastru si in regiunea periombili- 
cala. In regiunea periombilicala, spre stanga de la 
linia mediana, se palpeaza o formatiune 10,0 x 
15,0 cm, consistenta medie, fixa, sensibila la pal- 
pare. Scaun 3-4 ori/zi, neformat. 


Analizele de laborator efectuate la momentul 
internarii. 

Analiza generala a sangelui: leucocite - 9 x 109/1, 
VSH - 12 mm/h. 

Coprologie: calprotectina - 75 ug/g. 

Markerii inflamatiei: proteina C-reactiva - 15 
mg/l, fibrinogen - 5 g/I. 

Markeri tumorali: alfa-fetoproteina - negativ, 
CA- negativ, CEA- negativ, PSA tot- negativ. 
Concluzie. Markerii inflamatori: semne de exis- 
tenta a procesului inflamator in organism; mar- 
kerii tumorali: negativ; determinati in scopul 
unui diagnostic diferential cu o tumoare abdo- 
minala. Calprotectina in masele fecale denota 
prezenta unui proces inflamator la nivelul tractu- 
lui gastro-intestinal. Examenul sumar de urina si 
coprograma nu au relevat modificari semnifica- 
tive. 


USG organelor interne. Concluzie: schimbari 
difuze in parenchimul ficatului si al pancreasului. 


FEGDS. Concluzie: fara modificari. 


Examenul CT al abdomenului. La nivelul me- 
zenterului intestinului subtire se determina o 
formatiune cu dimensiunile 9,0 x 14,0 cm, hi- 
podensa, cu un contur neted si clar, modificari 
infiltrative, cu ganglioni limfatici mariti pana la 6 
mm, forma ovoida. In jurul formatiunii un halou 
hiperdens, format de vasele mezenterice, care 
sunt componente ale formatiunii. Formatiunea 
nu adera la organele adiacente. Concluzie: la ni- 
velul mezenterului se vizualizeaza o formatiune 
cu volumul de 9,0 x 14,0 cm. In secventele native 
se inregistreaza date tomografice sugestive pen- 
tru paniculita mezenterica. 


A fost stabilit diagnosticul. Paniculita mezente 
rica, evolutie progresiva, fara afectarea organelor 
adiacente. Pancreatita cronica. 


Tratament. Corticosteroizi —- sol. Dexametazona - 
16mg/24ore, sol. Meloxicam 15mg/24 ore, Pan- 
toprazol 40 mg/zi - 12 saptamani, Kreon 25 000 
x 4 ori, Duspatalin 200 mg x 2 ori pe parcursul 
interndarii. 

Pacientul a fost internat pentru 12 zile sia urmat 
tratamentul sus-numit. La externare, a continuat 
tratamentul cu Metipred 8 mg/zi - 1 luna, apoi - 
Metipred 4 mg 1p/zi - 1 luna, dupa care doza a 
fost micsorata treptat la 2 mg/zi, timp de 30 zile, 
apoi la 1 g/zi, timp de 30 zile, cu anularea ulte- 
rioara a preparatului. In total, pacientul a urmat 
un tratament hormonal timp de 4 luni. Sol. Me- 
loxicam 15 mg/zi a fost a fost prescrisa pentru 
inca 21 zile, cu monitorizarea in dinamica a 
durerilor colicative abdominale si a febrei. Ulte- 
rior administrarea de sol. Meloxicam a cate 7,5 
mg/zi, timp de 7 zile, o data la 2 luni. Dupa tra- 
tament durerile abdominale au disparut, febra 
nu s-a atestat, rezultatele analizelor au fost intre 
valorile normei, scaunul s-a normalizat 1/zi, 
format, normocrom. O data la 2 luni s-a prescris 
Kreon 25000 x 3 ori/zi - 14 zile. 


Pe parcursul a 4 luni formatiunea palpabila s-a 
micsorat treptat in volum, pana a disparut com- 
plet acest fapt fiind determinat doar palpator, 
din lipsa posibilitati financiare a pacientului dea 
efectua CT de control. La 4-5 zile de la internarea 
pacientului in IMSP (Institutia medico - sanitara 
publica), dimensiunile formatiunii s-au micsorat 
(palpator) pana la aprox. 8,0 x 10,0cm. In ziua a 
12-a de externare dimensiunile formatiunii (la 
palpatie) - 5,0 x 7,0 cm. 


Dupa 6 luni: remisie clinica totala, pacientul nu 
prezinta acuze, nu are oscilatii febrile, obiectiv - 
abdomenul moale, simetric, indolor la palpare in 
regiunea periombilicala spre stanga de la linia 
mediana, nu se palpeaza nicio formatiune de 
volum. Tratamentul hormonal nu s-a admin- 
istrat, doar simptomatic Kreon si Meloxicam. 


Analizele de laborator efectuate repetat pentru 
controlul in dinamica a indicilor cercetati. 
Analiza generala a sangelui: leucocite - 6 x 102/1, 
VSH - 10 mm/h. 

Coprologie: calprotectina - 40 ug/g. 

Markerii inflamatiei: proteina C-reactiva - 5 
mg/I, Fibrinogen - 3 g/I. 

Markeri tumorali: alfa-fetoproteina - negativ, CA 
negativ, CEA — negativ. 


Pacientul se afla sub supraveghere de aproxima- 


J 


ONE HEALTH & 


& OH.RM 


RISK MANAGEMENT 


VOL. 3, ISSUE 2 
2022 


tiv 3 ani. Dupa un an, boala a recidivat cu sub- 
febril litate 37,5°C, dureri periombilicale si de- 
reglari de scaun, cu tendinta spre constipatie. 
Agravarea a survenit in urma a 2 curse de 3 si 5 
luni respectiv, in care nu a fost urmat un regim 
alimentar corect, pacientul s-a aflat in pozitie 
fortata pe scaun si nu a apelat la medicatie simp- 
tomatica. Pentru inducere in remisie a fost ad- 
ministrat tratamentul cu metilprednisolon - 8 
mg/zi, 2 saptamdani, apoi 4 mg/zi - 1 luna, me- 
loxicam 15 mg/zi - 3 saptamani. A fost obtinuta 
remisia, ulterior s-a prescris Sulfasalazina 500 
mg 1p/zi, cu marirea dozei a cate 500 mg, o data 
la 2 saptamani, pana s-a ajuns la doza de 2 g/zi. 
Acesta a fost tratamentul de sustinere pe parcur- 
sul a2 ani, soldat cu remisie. 


S-a continuat supravegherea pacientului, cu vi- 
zite repetate la medicul internist din IMSP spita- 
liceasca de nivel republican, o data la 6 luni, res- 
pectandu-se cu strictete regimul dietetic si tra- 
tamentul prescris. 


Biopsia se efectueaza doar in caz de suspiciune 
de malignitate, prezenta nodulilor tisulari de 
consistenta moale, cu diametrul axei scurte >10 
mm. In cadrul procesului de investigare si de 
tratament al pacientului R. nu s-au determinat 
valori crescute ale markerilor tumorali, iar tra- 
tamentul hormonal administrat a demonstrat o 
involutie a formatiunii de volum si a procesului 
inflamator. Aceste constatdri ne-au facut sa 
amdanam biopsia pe o perioada nedeterminata, 
insa fara excluderea acesteia ca etapa eventuala 
de diagnostic si de tratament, in caz de >2 reci- 
dive/an. 


DISCUTII 


Studiului patologiei tesuturilor moi in practica 
medicala, pana in momentul de fata, nu i s-a 
acordat suficienta atentie. O serie de probleme 
legate de etiologia si patogeneza leziunilor tesu- 
tului adipos subcutanat ramadan neelucidate (12). 


Distingem trei stadii ale PM: lipodistrofia me- 
zentericd care se manifesta prin degenerarea si 
necroza celulelor grase din mezenter la atacul 
celulelor sistemului imun, ca recunoastere a 
acestora - non-self; paniculita mezentericd, cand 
la_ distrugerea acestor celule si cresterea 
numarului celulelor sistemului imun se produce 
o inflamatie locala; mezenterita retractila, cand 


inflamatia se agraveaza si tesutul cicatricial in- 
cepe sa se formeze in mezenter, schimbandu-si 
arhitectonica (13). 


Etiologia incerta, face dificila stabilirea cauzelor 
care duc la dezvoltarea PM. Cel mai adesea ca 
factor etiologic incriminat este indicat un agent 
infectios (bacterii, virusuri, ciuperci, paraziti); pe 
post de factor declansator se pot produce si bo- 
lile autoimune (limfogranulomatoza, leucemia, 
deficitul a-1 antitripsina, etc.) (14). Factorii care 
contribuie la dezvoltarea PM sunt: genul feminin, 
varsta medie mai mare de 35-40 ani, greutatea 
corporala crescuta, predispozitia genetica si in- 
suficienta venoasa cronica (1). 


Un diagnostic CT pozitiv al PM necesita prezenta 
a cel putin 3 semne tipice. Aceste semne sunt: un 
»efect de masa” bine definit asupra structurilor 
vecine (semnul 1), tesut adipos mezenteric de 
intensitate crescuta fn raport cu tesutul adipos 
din regiunile adiacente (semnul 2), ,,efectul de 
masa” contine noduli mici (semnul 3) care este 
inconjurata de vasele din componenta acestuia, 
manifestandu-se ca o regiune hipoatenuata ce 
formeaza un halou (semnul 4) si prezenta unui 
pseudocapsule hiperatenuate care inconjoara 
tesutul mezenterial (semnul 5) (1, 12). 


Terapia PM nu este standardizata si se efec- 
tueaza in principal empiric. Dupa cum arata 
datele din literatura si propria noastra expe- 
rienta, cea mai eficienta metoda de tratament 
sunt medicamentele administrate in reumatolo- 
gie pentru tratarea bolilor inflamatorii sistemice 
(1, 2). Terapia medicamentoasa se bazeaza pe 
stadiul bolii. In primul stadiu (lipodistrofie), 
cand predomina necroza grasa, cercetatorii au 
ajuns la concluzia ca nu e nevoie sa trateze boala, 
deoarece ea poate regresa spontan (1). Trata- 
mentul chirurgical pentru PM nu este reco- 
mandat, deoarece aceasta boala cauzeaza modi- 
ficari inflamatorii mezenterice extinse (16). De 
asemenea maladia in cauza poate produce modi- 
ficari locale, care sunt in apropiere de vasele 
mari, iar ca rezultat aceste formatiuni sunt pre- 
dispuse la reaparitie dupa ablatia locala. Inter- 
ventia chirurgicala poate deveni necesara in 
etapele finale, in cazul in care terapia medica- 
mentoasa esueaza sau in prezenta unor compli- 
catii, precum ar fi obstructia sau perforatia intes- 
tinului (17). 

CONCLUZII 

1. Normalizarea valorilor markerilor inflamatori, micsorarea dimensiunilor formatiunii de volum 
(palpator), pe fundal de tratament cu glucocorticoizi ne sugereaza ca cauza PM sunt procesele 
autoimune. 

2. Modificarile caracteristice PM se determina la CT si includ urmatoarele: un ,,efect de masa” deter- 
minata de noduli mici, inconjurati de vasele din componenta mezenterului, formand un 
halou cu o intensitate crescuta in raport cu tesutul adipos din regiunile adiacente si prezenta unei 
pseudocapsule hiperatenuate care inconjoara tesutul mezenterial. 

3. Diagnosticarea PM in stadiul I de evolutie si administrarea tratamentului cu glucocorticoizi si 
AINS duce la 0 remisie a bolii, cu obtinerea unor rezultate clinice semnificative si de durata. 

